ΓΡΑΠΤΗ ΕΡΩΤΗΣΗ E-1888/00

υποβολή: Jean-Claude Fruteau (PSE) προς την Επιτροπή

(9 Ιουνίου 2000)

Θέμα: Η γεωργία στις άκρως απομακρυσμένες περιφέρειες

Οι άκρως απομακρυσμένες περιφέρειεςποχρεώνονται να αντιμετωπίζουν ένα διαρκώς ανταγωνιστικότερο διεθνές πλαίσιο. Έτσι, τα γεωργικά τους προϊόντα, όπως το ρύζι, η μπανάνα ή ακόμη η ζάχαρη, για να περιορισθούμε στις κοινές οργανώσεις αγορών, αντιμετωπίζουν το σκληρό ανταγωνισμό των γειτονικών χωρών ΑΚΕ. Οι τελευταίες έχουν το πλεονέκτημα του λιγότεροψηλού κοινωνικού κόστους σε σύγκριση με αυτό των άκρως απομακρυσμένων περιφερειών καθώς και προτιμησιακά δικαιώματα πρόσβασης στην κοινοτική αγορά.

Η Επιτροπή, στην έκθεσή της σχετικά με το άρθρο 299, παράγραφος 2, της Συνθήκης του Άμστερνταμ, δείχνει ότι έχει επίγνωση του προβλήματος, δηλώνοντας ότι το πλαίσιο αυτό απαιτεί αυξημένη επαγρύπνηση και έλεγχο ή ακόμη ότι η συνοριακή αυτή θέση μπορεί να αποτελέσει ένα πλεονέκτημα, εφόσον αξιοποιηθεί.

Ποια συγκεκριμένα μέτρα σκοπεύει να πάρει η Επιτροπή για να προστατεύσει το γεωργικό τομέα των άκρως απομακρυσμένων περιφερειών από το διεθνή περίγυρο και πώς σκέφτεται να αξιοποιήσει τις περιφέρειες αυτές ως ενεργά σύνορα της Ένωσης;

Απάντηση του κ. Fischler εξ ονόματος της Επιτροπής

(14 Ιουλίου 2000)

Οι άκρως απομακρυσμένες περιφέρειες και οι παραγωγοί τους τυγχάνουν, στο πλαίσιο των κοινών οργανώσεων αγοράς (ρύζι, ζάχαρη, μπανάνα), ιδιαίτερης προσοχής, η οποία συμπληρώνεται με προγράμματα ειδικών μέτρων λόγω του απομακρυσμένου και νησιωτικού χαρακτήρα ορισμένων περιφερειών (Poseican, Poseima, Poseidom) τα οποία προσαρμόζουν και συμπληρώνουν την κοινή γεωργική πολιτική (ΚΓΠ) σάυτές τις περιφέρειες.

Στο πνεύμα της έκθεσής της που εγκρίθηκε στις 14 Μαρτίου 2000(1) για την εφαρμογή του νέου άρθρου 299 παράγραφος 2 (πρώην άρθρο 227) της συνθήκης ΕΚ σχετικά με αυτές τις ίδιες περιφέρειες, η Επιτροπή πρότεινε να μελετηθούν οι επιπτώσεις της εξέλιξης του διεθνούς πλαισίου με αυξημένη επαγρύπνηση και έλεγχο. Σε αυτό το πλαίσιο, οι γεωργικές πτυχές των 3 POSEI θα αποτελέσουν αντικείμενο αναθεωρήσεων που προβλέπονται για το φθινόπωρο του 2000.

Πριν θεσπιστεί οποιαδήποτε νέα κοινοτική κανονιστική ρύθμιση, η Επιτροπή θα θέσει το ερώτημα σχετικά με το ανπάρχουν πτυχές που πρέπει να εξεταστούν όσον αφορά τις άκρως απομακρυσμένες περιφέρειες. Πράγματι, σε όλες τις πολιτικές πρέπει να ληφθούνπόψη οι ενδεχόμενες συνέπειες, άμεσες ή έμμεσες, θετικές και αρνητικές, όσον αφορά αυτές τις περιφέρειες. Η Επιτροπή θα επαγρυπνεί όσον αφορά αυτό το θέμα.

Οι ενδεχόμενες μελλοντικές ενέργειες της Κοινότητας σε αυτό τον τομέα θα ακολουθήσουν δύο κύριες κατευθύνσεις: όσον αφορά την περιφερειακή συνεργασία, θα πρέπει να συνεχιστεί η ενθάρρυνση της συνεργασίας μεταξύ, αφενός, των άκρως απομακρυσμένων περιφερειών και, αφετέρου, των χωρών της Αφρικής, της Καραϊβικής και του Ειρηνικού (ΑΚΕ) και τωνπερπόντιων χωρών και διαμερισμάτων και άλλων εταίρων. Η Επιτροπή προετοιμάζει σήμερα την εκπόνηση μελέτης για τον αντίκτυπο σάυτές τις άκρως απομακρυσμένες περιφέρειες της νέας συμφωνίας εταιρικής σχέσης ΑΚΕ/Κοινότητας. Τα αποτελέσματα αυτής της μελέτης θα είναι διαθέσιμα στα μέσα του 2001. Η Επιτροπή θα εξετάσει με προσοχή τα πορίσματά της.

(1) COM(2000)147 τελικό.